02-05-2023

Sags nr.: 2023 - 3558

Akt nr.: 22959234

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

|  |
| --- |
| **Kriterier for tildeling af makrel og sildekvote** |
|  |  |
|  |  |
|  |  |
|  |  |
|  |  |
|  |  |

**Fordeling af makrel**

Makrelkvote fordeles til selskaber med kvalificerede grønlandske fartøjer, der har haft makrelkvote i 2022. Mængden fordeles ligeligt mellem de kvalificerede grønlandske fartøjer, som selskaberne har planer om at bruge i makrelfiskeriet i 2023. Der er krav om, at der skal søges efter makrel i Østgrønland.

**Søgning i Østgrønland:**

**Hvis der kan chartres et fartøj:**

For at effektiviserer fiskeriet og søgningen i Østgrønland, og dermed have bedre mulighed for at opfiske kvoten, kan selskaberne chartre et fartøj til søgning efter makrel i Østgrønland, mens den øvrige makrelflåde kan få udstedt licenser til international zone med det samme. Det chartrede fartøj skal kunne søge i Østgrønland i perioden omkring 1. august og cirka 25 dage frem. Selskaberne afholder udgifterne til chartringen i fællesskab. Selskaber, der ikke bidrager til chartringen, vil ikke får tildelt makrelkvote næste år.

Det chartrede fartøj skal være fra medlemslande i NAFO eller NEAFC undtaget Rusland, eller lande, der har tilsluttet sig Aftalen om havnestatsforanstaltninger, der skal forebygge, afværge og standse ulovligt, urapporteret og ureguleret fiskeri (IUU-fiskeri).

Departement for Fiskeri skal have skriftlig kopi af chartreaftalen, og godkende denne.

Det chartrede fartøj får ikke adgang til international zone.

**Hvis der ikke kan chartres et fartøj:**

Lykkedes det ikke at chartre et fartøj, kan hvert fartøj med tildelt makrelkvote i stedet søge i Østgrønland i fem dage (cirka 120 timer). Den første dag starter, når fartøjet befinder sig i Østgrønland[[1]](#footnote-1), og slutter, når det forlader Østgrønland. Der må ikke fiskes efter andet end makrel eller sild i denne periode. Fartøjerne i makrelfiskeriet kan overføre dagene til hinanden, sådan at et fartøj kan søge i Østgrønland på vegne af et andet fartøj. Det er op til selskaberne selv at indgå aftale herom og aftale eventuel kompensation. Departement for Fiskeri skal have skriftlig underretning, hvis et fartøj fisker på vegne af et andet fartøj.

Fartøjer, der ikke har søgt efter makrel i Østgrønland i fem dage, og ikke har haft et andet fartøj til at søge i Østgrønland på vegne af sig i fem dage, vil ikke blive tildelt makrelkvote fremadrettet.

**Adgang i international zone:**

For at sikre højst muligt kvoteoptag, indstilles det, at fartøjerne kan få adgang i international zone så snart det er afklaret, om selskaberne vil chartre et fartøj eller selv søge i Østgrønland.

**Fordeling af sild:**

Sildekvoten tildeles ligeligt mellem kvalificerede grønlandske fartøjer.

Sildekvoten forbeholdes de selskaber, der får tildelt makrelkvote. Sildekvoten fordeles ligeligt mellem disse selskaber. Ønsker ingen selskaber at fiske direkte på sild, tildeles kvoten selskaber, der ønsker at fiske makrel i Østgrønland. Kvoten kan dække eventuel bifangst.

Sildekvote kan **ikke** fiskes i international zone

**Refordeling:**

Naalakkersuisoq for Fiskeri og Fangst er bemyndiget til at refordele makrel-, og sildekvoter i løbet af sæsonen, hvis det bliver relevant.

En refordeling vil først forekomme når et selskab er under 500 tons fra at have opfisket hele sin tildelte kvote. I sådant tilfælde vil selskaber med stor kvoterest blive lynhørt med en høringsfrist på 24 timer. Naalakkersuisoq for Fiskeri og Fangst er bemyndiget til, at refordele makrel-, og sildekvoter i løbet af sæsonen, hvis det bliver relevant.

**Længde- og vægtprøver**

Der skal indsamles længde- og vægtprøver til Grønlands Naturinstitut, ligesom der skal indsendes et vist antal fisk til GN til dna- og maveprøveundersøgelser. Der kan senere blive fastsat andre eller yderligere betingelser i denne henseende. Disse betingelser har gældt alle årene indtil videre og har bidraget med særdeles værdifuld information om makrellens udbredelse i Grønland.

1. Østgrønland som defineret i Selvstyrets bekendtgørelse nr. 4 af 30. marts 2017 om tekniske bevaringsforanstaltninger i fiskeriet §2 stk 2 [↑](#footnote-ref-1)